stanford-oval/wikipedia huggingface dataset:
มูลนิธิแผ่นดินธรรม
หลักการทำงานของมูลนิธิแผ่นดินธรรม ในพระสังฆราชูปถัมภ์

มูลนิธิแผ่นดินธรรม ในพระสังฆราชูปถัมภ์ทำหน้าที่ผลิตรายการ 'แผ่นดินธรรม' ซึ่งออกอากาศทางสถานีโทรทัศน์สีกองทัพบกช่อง 5 ทุกวันอาทิตย์เวลา 06.30-7.00 น. และทุกวันพฤหัสบดี ทางสถานีโทรทัศน์สีกองทัพบกช่อง 5 เวลา 14.00-14.30 น. และมีเผยแพร่ไปตามสถานีเครือข่ายไปทั่วโลกประมาณ 154 ประเทศ
มูลนิธิมีนโยบายที่จะใช้รายการนี้เป็นสื่อในการนำเสนอหลักพุทธธรรมทางพระพุทธศาสนาที่ถูกต้อง ให้เข้าถึงประชาชนคนไทยทั่วไปให้มากที่สุด เพราะชาวพุทธหลายครอบครัวขณะนี้ไม่มีโอกาสจะเข้าไปศึกษาหาความรู้ในวัดและปฏิบัติธรรมที่วัดเป็นประจำด้วยตนเอง โดยเฉพาะวัดป่าหรือวัดพระกรรมฐานในต่างจังหวัด เนื่องจากแรงบีบคั้นทางเศรษฐกิจทุนนิยมหรืออุปสรรคต่าง ๆ ทำให้บ้านและวัดห่างไกลกันมากขึ้นทุกที มูลนิธิแผ่นดินธรรม จึงพยายามผลิตรายการนำเสนอหลักธรรมทางพระพุทธศาสนาที่ประชาชนทั่วไปทั้งครอบครัวสามารถติดตามรับชมและเข้าใจได้ง่าย
วัตถุประสงค์มูลนิธิแผ่นดินธรรม ในพระสังฆราชูปถัมภ์

ส่งเสริมสถาบันชาติ ศาสนา พระมหากษัตริย์โดยเฉพาะพระพุทธศาสนาซึ่งเป็นศาสนาประจำชาติ
เผยแผ่หลักธรรมในพระพุทธศาสนา ให้เข้าถึงจิตใจของประชาชนให้มีความรู้ ความเข้าใจตามความเป็นจริงอย่างถูกต้อง เพื่อนำไปทำคุณประโยชน์กับตนเองและผู้อื่น โดยเน้นหนักในด้านคุณธรรม  สัมมาปฏิบัติ โดยผ่านสื่อต่าง ๆ เช่น โทรทัศน์, วิทยุ, สิ่งพิมพ์
สนับสนุนงานสาธารณกุศลหรือการพัฒนาสังคมโดยเฉพาะในด้านศีลธรรม จริยธรรม วัฒนธรรม และคุณธรรม
ร่วมมือกับรัฐบาล หน่วยราชการและองค์การเอกชนอื่น ๆ ในกิจกรรมเกี่ยวกับพระพุทธศาสนาและสาธารณประโยชน์
ส่งเสริมให้มีความรู้และความเข้าใจถึงบทบาท ความสำคัญและคุณประโยชน์ของพระพุทธศาสนาต่อสังคมไทย
ไม่ดำเนินการเกี่ยวข้องกับการเมืองแต่ประการใด
ดำเนินการเพื่อสาธารณประโยชน์หรือร่วมมือกับองค์การกุศลอื่น ๆ เพื่อสาธารณประโยชน์
สำนักงานของมูลนิธิแผ่นดินธรรม

สารคดีอิงธรรมะทุกตอนที่มูลนิธิแผ่นดินธรรมได้ผลิตและนำออกอากาศทาง สถานีโทรทัศน์สีกองทัพบกช่อง 5 มุ่งให้คนสมัยใหม่เข้าใจหลักพุทธรรมซึ่งเป็นตัวพุทธพจน์อย่างแท้จริงและการนำประยุกต์มาใช้ในสังคมไทยปัจจุบัน เหมาะสำหรับใช้อบรม ศีลธรรม คุณธรรม จริยธรรมทางพระพุทธศาสนาแก่ครูสอนศีลธรรม, ข้าราชการและพนักงานรัฐวิสาหกิจ, อบรมพิเศษพระภิกษุสามเณรระหว่างพรรษา, อบรมพิเศษเยาวชนเข้าค่ายพุทธบุตร ฯลฯ  ทุกระดับชั้น
ที่อยู่

มูลนิธิแผ่นดินธรรม ในพระสังฆราชูปถัมภ์ วัดบวรนิเวศวิหาร เลขที่ 241 ชั้น 2 ถ.พระสุเมรุ  แขวงบวรนิเวศ  เขตพระนคร กรุงเทพมหานคร 10200 โทร. 02-2801515  อีเมล   buddhistland@hotmail.com
คณะภราดาเซนต์คาเบรียล

| --- | --- |
ชื่อย่อ: B.S.G.
คําขวัญ: Labor Omnia Vincit
ก่อตั้ง: ค.ศ. 1711
ผู้ก่อตั้ง: หลุยส์ เดอ มงฟอร์
ประเภท: คณะนักบวชคาทอลิก
สํานักงานใหญ่: โรม, อิตาลี
อัคราธิการ: ภราดา จอห์น คัลลาแรคกัล
เว็บไซต์: The Website of The Montfort Brothers of St. Gabriel
คณะภราดาเซนต์คาเบรียล (ฝรั่งเศส: Frères de Saint-Gabriel, อังกฤษ: The Montfort Brothers of St. Gabriel) เป็นคณะนักบวชคาทอลิกคณะหนึ่งซึ่งขึ้นตรงต่อพระสันตะปาปา นักบุญหลุยส์ มารี กรีญอง เดอ มงฟอร์ตเป็นผู้ก่อตั้งคณะ และบาทหลวงกาเบรียล เดแอ เป็นผู้ฟื้นฟูคณะ
นักบวชในคณะปฏิญาณตนต่อพระเจ้าเพื่อถือ ความยากจน ความบริสุทธิ์ และความนบนอบ ทำงานรับใช้พระเจ้าแต่เพียงผู้เดียว ด้วยการอุทิศตน เสียสละ รับใช้ผู้อื่นดังพี่น้อง โดยมุ่งที่จะให้บริการศึกษาอบรมที่เป็นความรู้ทางโลกและทางธรรมแก่สังคม
คณะภราดาเซนต์คาเบรียลมีศูนย์กลางอยู่ที่กรุงโรม ประเทศอิตาลี สมาชิกประกอบด้วยภราดาที่ทำงานรับใช้พระเป็นเจ้าผ่านทางการให้การศึกษาแก่เยาวชน และเอาใจใส่เป็นพิเศษต่อคนยากจน ตามจิตตารมณ์ของนักบุญมงฟอร์ต ปัจจุบัน ภราดา John Kallarackal เป็นอัคราธิการ และภราดา          เดชาชัย ศรีพิจารณ์ เป็นอธิการเจ้าคณะแขวงประเทศไทย
ประวัติ

มงฟอร์ตมีภราดาร่วมงานของท่านในขณะออกเทศน์สอนตามชนบทและโบสถ์คริสต์ต่าง ๆ ติดตามท่านไปทุกแห่งหน เช่น ภราดามาธูริน ในระยะแรกรวมเป็นคณะนักบวชชายกับ คณะบาทหลวงธรรมทูตมงฟอร์ต ประมาณหนึ่งร้อยปีเศษต่อมาบาทหลวงคาเบรียล เดแอร์ อัคราธิการคณะมงฟอร์ต (ประกอบด้วยบาทหลวง ภราดา ภคินี) ในขณะนั้นมอบหมายงานสอนเรียนให้ภราดากลุ่มหนึ่งเป็นการเฉพาะ และต่อมามีภราดาอธิการปกครองเป็นคณะต่างหากโดยเอกเทศเรียกว่า คณะภราดาเซนต์คาเบรียลจนถึงปัจจุบัน สมาชิกประมาณ 1,300 คนกระจายอยู่ใน 31 ประเทศทั่วโลก รวมทั้งประเทศไทยซึ่งเข้าเริ่มทำงานที่โรงเรียนอัสสัมชัญ กรุงเทพฯ ตั้งแต่ปี พ.ศ. 2444 ดำเนินงานโดยจิตตารมณ์นักบุญมงฟอร์ต ในการแสวงหาองค์ปรีชาญาณ ความรักต่อพระนางมารีย์พรหมจารี และการบริการคนยากจนในสภาพต่าง ๆ ถือเสมือนเป็น พี่น้อง ของทุกคน
ในประเทศไทย

| --- | --- |
คําขวัญ: Labor Omnia Vincit
ก่อตั้ง: ค.ศ. 1879
ประเภท: คณะนักบวชคาทอลิก
สํานักงานใหญ่: 2 ซอยทองหล่อ 25 ถนนสุขุมวิท 55 แขวงคลองตันเหนือ เขตวัฒนา กรุงเทพมหานคร
เจ้าคณะแขวง: ภราดา ดร.เดชาชัย ศรีพิจารณ์
เว็บไซต์: St. Gabriel Foundation
ในปี ค.ศ. 1877 บาทหลวงเอมิล ออกัสต์ กอลมเบต์ บาทหลวงคณะมิสซังต่างประเทศแห่งกรุงปารีสได้รับตำแหน่งเป็นอธิการโบสถ์อัสสัมชัญด้วยอุดมการณ์อันมั่นคงของท่านที่อยากจะให้วิชาความรู้แก่เด็กชาวสยาม เพื่อเป็นวิทยาทานและด้วยความเมตตาธรรม ท่านได้รับเด็กกำพร้าเข้าไว้ในความดูแลของท่านสิบกว่าคน เพื่อให้เด็กเหล่านี้ได้เรียนวิชา ไว้เป็นกำลังของครอบครัวและประเทศชาติต่อไป จนกระทั่งวันที่ 16 กุมภาพันธ์ ค.ศ. 1885 ท่านได้เปิดสอนเป็นทางการใช้ชื่อว่า “โรงเรียนอาซมซาน กอเล็ศ” หรือ โรงเรียนอัสสัมชัญ ในปัจจุบัน
เนื่องด้วยคุณพ่อต้องดูแลทั้งโบสถ์และโรงเรียนที่กำลังขยายกิจการใหญ่โตขึ้น จึงเป็นภาระหนัก ด้วยเหตุนี้ท่านจึงคิดว่าคณะนักบวชที่สอนเรียน (Teaching Congregation) มาช่วยรับภาระโรงเรียนแทนท่าน ใน ค.ศ. 1900 ท่านต้องกลับประเทศฝรั่งเศสเพื่อรักษาตัว ท่านได้พบกับอัคราธิการเจ้าคณะเซนต์คาเบรียลในสมัยนั้น จึงตกลงว่าจะส่งภราดาชุดแรก 5 ท่าน มารับช่วงงาน
วันที่ 20 ตุลาคม ค.ศ. 1901 ภราดาชุดแรกมี ภราดามาร์ติน เดอ ตูร์ ภราดาอาแบล ภราดาออกุส ภราดาคาเบรียล ฟาเร็ตตี และภราดาฟ. ฮีแลร์ ได้มาถึงกรุงเทพฯ โดยทางเรือ แต่ละท่านต้องฝึกฝนภาษาไทยให้ชำนาญ โดยเฉพาะภราดาฮีแลร์ ท่านได้มุมานะจนเรียนได้อย่างแตกฉานและเขียนหนังสือให้เด็กไทยได้เรียนภาษาไทยด้วย คือ หนังสือดรุณศึกษา
จากฃื่อเดิม “โรงเรียนอาซมซาน กอเล็ศ” ภายหลัง ภราดาฮีแลร์ ได้ขอเปลี่ยนเป็น “โรงเรียนอัสสัมชัญ” ซึ่งมีความหมายว่า “ตำแหน่งที่สำหรับระงับบาปและหาวิชาความรู้ (ที่อยู่ของความรู้) “ ในเวลาเดียวกันก็ตรงกับภาษาอังกฤษว่า “ASSUMPTION” ซึ่งหมายถึง “แม่พระรับเกียรติยกขึ้นสวรรค์ทั้งกายและวิญญาณ” ซึ่งเป็นศาสนนามของโรงเรียน
ในประเทศไทย > สถานศึกษา

| ชื่อ | จังหวัด | พ> ศ. | หมายเหตุ |
| --- | --- | --- | --- |
| อัสสัมชัญ | กรุงเทพ | 2428 | หากใช้ปฏิทินสากลจะตรงกับค.ศ. 1886 |
| เซนต์คาเบรียล | กรุงเทพ | 2463 | หากใช้ปฏิทินสากลจะตรงกับค.ศ. 1921 |
| มงฟอร์ตวิทยาลัย | เชียงใหม่ | 2475 | หากใช้ปฏิทินสากลจะตรงกับค.ศ. 1933 |
| อัสสัมชัญพาณิชยการ | กรุงเทพ | 2482 |  |
| อัสสัมชัญศรีราชา | ชลบุรี | 2487 |  |
| เซนต์หลุยส์ | ฉะเชิงเทรา | 2491 |  |
| เซนต์แมรี่ | ชลบุรี | 2491 |  |
| อัสสัมชัญลำปาง | ลำปาง | 2501 |  |
| อัสสัมชัญธนบุรี | กรุงเทพ | 2504 |  |
| อัสสัมชัญระยอง | ระยอง | 2506 |  |
| อัสสัมชัญอุบลราชธานี | อุบลราชธานี | 2508 |  |
| อัสสัมชัญ ประถม | กรุงเทพ | 2508 |  |
| อัสสัมชัญนครราชสีมา | นครราชสีมา | 2510 |  |
| มหาวิทยาลัยอัสสัมชัญ | กรุงเทพ | 2515 |  |
| อัสสัมชัญสมุทรปราการ | สมุทรปราการ | 2522 |  |
| นักศึกษา | นครปฐม | 2526 |  |
| นวกสถาน | เชียงใหม่ | 2528 |  |
| อัสสัมชัญนครพนม | นครพนม | 2541 |  |
| อัสสัมชัญ พระราม 2 | สมุทรสาคร | 2555 |  |
ในประเทศไทย > ชื่อ อัสสัมชัญ

แรกเริ่มโรงเรียนของบาทหลวงเอมิล ออกัสต์ กอลมเบต์ ได้ใช้ชื่อเป็น ภาษาฝรั่งเศส "Le Collège De L'Assomption" (เลอ โกแลช เดอ ลัซซงซิอง) ซึ่งคุณพ่อได้ใช้ชื่อในภาษาไทยว่า "โรงเรียนอาซมซาน กอเล็ศ" แต่คนทั่ว ๆ ไปมักเรียก และเขียนผิด ๆ กันไปตามถนัด ดังนั้นในวันที่ 14 กันยายน พ.ศ. 2453 ภราดาฮีแลร์จึงได้มี จดหมายไปยังกระทรวงธรรมการ กรมคึกษา ขอเปลี่ยนชื่อโรงเรียนเป็น "อาศรมชัญ" เพื่อให้เป็นภาษาไทย ตามนโยบายของทางกรมฯ วันที่ 26 กันยายน 2453 พระยาวิสุทธิสุริยศักดิ์ อธิบดีกรมศึกษาก็ได้ตอบกลับมา ว่า ควรเปลี่ยนเป็น"อัสสัมชัญ"เพราะได้เสียงใกล้เคียง ของเดิม และความ หมายก็คงไว้ตาม "อาศรมชัญ" ดังนั้นชื่อ "อัสสัมชัญ" จึงได้เริ่มใช้กัน ตั้งแต่วันที่ 28 กันยายน 2453 เป็นต้นมา ซึ่งคำๆนี้ให้เสียงเป็นคำไทย และ คล้ายกับภาษาอังกฤษว่า "Assumption" ซึ่งทั้งคำแปลก็เหมาะ สมที่จะเป็นชื่อ ของโรงเรียน โรงสวดกุฏิที่ถือศีลเป็นอันมากเพราะคำว่า "อัสสัมชัญ" ก็ได้แก่ ศัพท์ในภาษาบาลีว่า "อัสสโม" แผลงเป็นไทยว่า "อาศรม" ซึ่งหมายความถึง "กุฏิที่ถือศีลกินพรต" ส่วนคำว่า "ชัญ" ก็ จะแยกตาม ชาติศัพท์เดิม ก็ได้แก่ ธาตุศัพท์ว่า"ช" ซึ่งแปลว่า เกิด และ "ญ" ซึ่งแปลว่าญาณ ความรู้ รวมความได้ว่า "ชัญ" คือที่สำหรับเกิด ญาณความรู้ ครั้นรวมสองศัพท์ มาเป็นศัพท์เดียวกันแล้ว ได้ว่า "อัสสัมชัญ" คือ "ตำแหน่งที่สำหรับระงับบาปและหาวิชาความรู้" นั่นเอง และความหมาย คำว่า อัสสัมชัญ ภาษาอังกฤษ แปลว่า แม่พระรับเกียรติยกขึ้นสวรรค์ทั้งกายละวิญญาณ ซึ่งตรงกับวันที่ 15 สิงหาคม ของทุกปี ซึ่งเป็นวันหยุดของโรงเรียนอัสสัมชัญทุกปี
บาทหลวงเอมิล ออกัสต์ กอลมเบต์ > อธิการ

| --- | --- |
ชื่อ: ค.ศ.
ฮิวเบิร์ต: 1948-1954
ยอห์น แม่รี่: 1955-1965
อำนวย ปิ่นรัตน์: 1965-1974
ประทีป โกมลมาศ: 1974-1976
วิริยะ ฉันทวโรดม: 1977-1986
สุรสิทธิ์ สุขชัย: 1986-1995
ศิริชัย ฟอนซีกา: 1995-2000
ศักดา กิจเจริญ: 2001-2007
ศิริชัย ฟอนซีกา: 2008-2013
สุรสิทธิ์ สุขชัย: 2013-2018
เดชาชัย ศรีพิจารณ์: 2018-ปัจจุบัน
แหล่งข้อมูลอื่น ๆ

มูลนิธิคณะเซนต์คาเบรียลแห่งประเทศไทย
| ด ค กโรงเรียนอัสสัมชัญ |
| --- | --- | --- |
| สัญลักษณ์ |  สดุดีอัสสัมชัญ (เพลงประจำโรงเรียน)  อาสนวิหารอัสสัมชัญ (โบสถ์ด้านหลังโรงเรียนอัสสัมชัญ)  แม่พระรับเกียรติยกขึ้นสวรรค์  |  |
| วิทยาลัย |  โรงเรียนอัสสัมชัญแผนกประถม  โรงเรียนอัสสัมชัญแผนกมัธยม  |  |
| วิทยาเขต |  พาณิชยการ  ศรีราชา  ลำปาง  ธนบุรี  ระยอง  อุบลราชธานี  นครราชสีมา  สมุทรปราการ  นครพนม  สมุทรสาคร  |  |
| กิจกรรม |  จตุรมิตรสามัคคี  สโมสรฟุตบอลอัสสัมชัญ  สโมสรฟุตบอลอัสสัมชัญ ยูไนเต็ด  |  |
| บุคคลสำคัญ |  เอมิล ออกัสต์ กอลมเบต์  ฟ. ฮีแลร์  เฉิด สุดารา  คณะภราดาเซนต์คาเบรียล  |  |
| ศิษย์เก่า |  รายนามศิษย์เก่าจากโรงเรียนอัสสัมชัญ  |  |
 หมวดหมู่  โครงการวิกิ 
| ด ค กสถานศึกษาในเครือมูลนิธิคณะเซนต์คาเบรียลแห่งประเทศไทย |
| --- | --- |
โรงเรียน:  อัสสัมชัญ  เซนต์คาเบรียล  มงฟอร์ตวิทยาลัย  อัสสัมชัญพาณิชยการ  อัสสัมชัญศรีราชา  เซนต์หลุยส์   อัสสัมชัญลำปาง  อัสสัมชัญธนบุรี  อัสสัมชัญระยอง  อัสสัมชัญอุบลราชธานี  อัสสัมชัญแผนกประถม  อัสสัมชัญนครราชสีมา  อัสสัมชัญสมุทรปราการ  อัสสัมชัญเทคนิคนครพนม  อัสสัมชัญหลักสูตรภาษาอังกฤษ 
มหาวิทยาลัย:  มหาวิทยาลัยอัสสัมชัญ
โรงเรียนนวมินทราชินูทิศ สตรีวิทยา 2

เว็บย่อ
nmrsw2
| โรงเรียนนวมินทราชินูทิศ สตรีวิทยา ๒ |
| --- | --- |
Nawamintharachinuthit Satriwittaya 2 School
ที่ตั้ง

ข้อมูล
ชื่ออื่น: นมร.สว.๒
ประเภท: สหศึกษาของรัฐบาล สังกัด สพฐ.
สถาปนา: 10 สิงหาคม พ.ศ. 2535
ผู้อำนวยการ: ดร.สมศักดิ์ แสวงการ
สี:   แดง   ขาว
คำขวัญ: เรียนเด่น เล่นดี มีวินัย
เว็บไซต์: https://www.nmrsw2.ac.th
โรงเรียนนวมินทราชินูทิศ สตรีวิทยา ๒ หรือ โรงเรียนสตรีวิทยา 4 เป็นโรงเรียนในโครงการเฉลิมพระเกียรติ
ในกลุ่มโรงเรียน 9 นวมินทราชินูทิศ 
ก่อตั้งขึ้นเมื่อวันที่ 10 สิงหาคม พ.ศ. 2535 บนที่ดินซึ่งนางทองสุข สุขทุม และนายเกษม คงสามสี คหบดีสองพี่น้อง มอบให้แก่กรมสามัญศึกษา กระทรวงศึกษาธิการ เมื่อวันที่ 10 เมษายน ปีนั้น เพื่อเป็นที่ศึกษาเล่าเรียนของเยาวชนในย่านมีนบุรีและคลองสามวาโดยเฉพาะ ซึ่งภายหลังสถาปนาอาคารต่าง ๆ แล้ว กระทรวงศึกษาธิการได้ประกาศจัดตั้งเป็นโรงเรียนสหศึกษา ชื่อ "โรงเรียนสตรีวิทยา 4" สังกัดกรมสามัญศึกษา โดยมอบให้โรงเรียนสตรีวิทยา 2 เป็นพี่เลี้ยง และให้นางสาวสมภาพ คมสัน ผู้อำนวยโรงเรียนสตรีวิทยา 2 รักษาการตำแหน่งผู้อำนวยโรงเรียนไปพลางก่อน
ต่อมา วันที่ 10 สิงหาคม ปีเดียวกัน กรมสามัญศึกษาประกาศเปลี่ยนชื่อโรงเรียนตามที่ได้รับพระราชทานพระบรมราชานุญาต และเพื่อให้สอดคล้องกับโรงเรียนพี่เลี้ยง เป็น "โรงเรียนนวมินทราชินูทิศ สตรีวิทยา 2 มีนบุรี" อักษรย่อว่า "นมร.ส.ว.2" และวันที่ 15 มิถุนายน ปีนั้นเอง กรมสามัญศึกษาได้แต่งตั้งให้นางวิลาวัณย์ สิทธิ์วงศ์ ผู้ช่วยผู้อำนวยโรงเรียนสตรีวิทยา 2 เป็นผู้อำนวยการโรงเรียน นมร.ส.ว.2 พร้อมได้อนุมัติงบประมาณ 95.3 ล้านบาท เพื่อก่อสร้างอาคารเรียนแบบพิเศษ 6 ชั้น 3 อาคารติดต่อกัน และอาคารอเนกประสงค์อีก 1 หลัง ใช้เวลาก่อสร้าง 680 วันจึงแล้วเสร็จ
ครั้นปีการศึกษา 2539 กรุงเทพมหานครได้แบ่งเขตการปกครองใหม่ โดยได้แบ่งเขตมีนบุรีออกเป็น 2 เขต คือ เขตมีนบุรี และเขตคลองสามวา ซึ่งเดิมที่ตั้งของโรงเรียนเดิมอยู่ในเขตมีนบุรีจึงได้ชื่อ "โรงเรียนนวมินทราชินูทิศ สตรีวิทยา 2 มีนบุรี" แต่เมื่อแบ่งเขตใหม่แล้ว ไปอยู่ในเขตคลองสามวาแทน จึงได้ชื่อใหม่เป็น "โรงเรียนนวมินทราชินูทิศ สตรีวิทยา 2"
ปัจจุบัน อยู่ในสังกัดสำนักงานเขตพื้นที่การศึกษากรุงเทพมหานคร เขตที่ 2
สัญลักษณ์

ตรา รูปพระนามาภิไธยย่อ ส.ก. ประดับมงกุฎขัตติยราชนารี
คำขวัญ ลูกนมร.สว.2 ต้องมีจิตใจงาม ความรู้ดี
ปรัชญา มีคุณธรรม เลิศล้ำปัญญา ใฝ่หาอาชีพสุจริต
เพลงประจำสถาบัน มาร์ชพิกุลแก้ว
สี ขาว แดง
ต้นไม้ พิกุล
ธง สีแดงและขาว มีตราโรงเรียนประดับกลาง
พระพุทธรูป พระพุทธรัชมงคลปัญญา
ผู้มีพระคุณ
1.นางทองสุข สุขทุม
2.นายเกษม คงสามสี
สิ่งสักการะ

พระบรมฉายาลักษณ์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประดิษฐาน ณ หอสมุดเฉลิมพระเกียรติกาญจนาภิเษกของโรงเรียนนวมินทราชินูทิศ สตรีวิทยา 2 เป็นพระบรมฉายาลักษณ์ขณะทรงประทับนั่งบนพระเก้าอี้พระพักตร์ทรงหันไปด้านซ้าย ฉลองพระองค์ชุดผ้าไหมไทยประยุกต์ ลักษณะพระบรมฉายาลักษณ์ติดกับแท่นสำหรับถวายพระพรซึ่งได้แก่ แท่นวางกรวยถวายพระพร และพานพุ่ม ด้านบนประดับพระนามาภิไธยย่อ สก
มงกุฎขัตติยราชนารี ประดิษฐาน ณ หอสมุดเฉลิมพระเกียรติกาญจนาภิเษกของโรงเรียนนวมินทราชินูทิศ สตรีวิทยา 2 เป็นมงกุฎประจำองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งโรงเรียนได้รับพระราชทานพร้อมกับตราโรงเรียน ลักษณะองค์มงกุฎประกอบด้วยกรรเจียกจร, พระเกี้ยว 3 ชั้น และยี่ก่าด้านขวา ประกอบแท่นวางพระมงกุฎผ้าพื้นสีฟ้า ประดับตราพระนามาภิไธยย่อ สก บนผ้า ประทับบนหมอนสีทองสี่มุม แต่ละมุมมีพู่สีทองห้อยอยู่ และอยู่บนพานหนึ่งชั้น
ความหมายของชื่อโรงเรียน

โรงเรียนนวมินทราชินูทิศ สตรีวิทยา ๒ ก่อตั้งขึ้นเพื่อเป็นการเฉลิมพระเกียรติเนื่องในวโรกาสที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงเจริญพระชนมพรรษาครบ 5 รอบ พร้อมกันนี้ พระองค์ได้พระราชทานพระราชานุญาตให้ใช้ชื่อโรงเรียนมัธยมศึกษาเฉลิมพระเกียรติสมเด็จพระบรมราชินีนาถของกรมสามัญศึกษา กระทรวงศึกษาธิการ ว่า "โรงเรียนนวมินทราชินูทิศ" และเนื่องจากในระยะเริ่มต้นของการก่อตั้งโรงเรียนนั้น กรมสามัญศึกษา กระทรวงศึกษาธิการได้มอบหมายให้โรงเรียนสตรีวิทยา ๒ เป็นโรงเรียนพี่เลี้ยง และผู้ประสานงานการจัดตั้งโรงเรียน โดยความหมายของชื่อโรงเรียนนั้น สามารถแยกออกเป็น 2 ส่วน ได้แก่
นวมินทราชินูทิศ ซึ่งเกิดจากการสนธิของคำต่าง ๆ ดังนี้
สตรีวิทยา ๒ เป็นชื่อของโรงเรียนพี่เลี้ยง ในช่วงการก่อตั้งโรงเรียน
คณะสี

โรงเรียนนวมินทราชินูทิศ สตรีวิทยา ๒ มีทั้งหมดคณะ 5 สีดังนี้
คณะนวมินทร์ (สีเหลือง)
คณะปิ่นประทาน (สีชมพู)
คณะเมืองมีน (สีเขียว)
คณะถิ่นทอง (สีแสด)
คณะผองพิกุล (สีฟ้า)
ทำเนียบผู้บริหาร

| 0 | 1 | 2 |
| --- | --- | --- |
ทำเนียบผู้อำนวยการโรงเรียนนวมินทราชินูทิศ สตรีวิทยา 2
| รายชื่อ | ระยะเวลาอยู่ในตำแหน่ง |  |
| 1. นางสาวสมภาพ  คมสัน | พ.ศ. 2535 |  |
| 2. นางวิลาวัณย์ สิทธิวงศ์ | พ.ศ. 2535 — พ.ศ. 2540 |  |
| 3. นางอนันต์ เธียรรักษ์วิชา | พ.ศ. 2540 — พ.ศ. 2546 |  |
| 4. นายบัณทิต เกตุช้าง | พ.ศ. 2546 — พ.ศ. 2551 |  |
| 5. นางพรพิมล พรชนะรักษ์ | พ.ศ. 2551— พ.ศ. 2556  |  |
| 6.นายบรรลือชัย ผิวสานต์   | พ.ศ. 2556 - พ.ศ. 2561 |  |
| 7.ว่าที่ร้อยตรีณรงค์ ประจวบวัน | พ.ศ. 2561 - พ.ศ. 2564 |  |
| 8.นายประทีป ไชยเมือง   | พ.ศ. 2565 - พ.ศ. 2566 |  |
| 9.นายสมศักดิ์ แสวงการ | พ.ศ. 2566 - ปัจจุบัน |  |
ศิษย์เก่าที่มีชื่อเสียง

รัตนวดี วงศ์ทอง (มิ้ม) นักแสดงหญิงชาวไทย
กลุ่มโรงเรียนสตรีวิทยา

| ลำดับที่ | โรงเรียน | อักษรย่อ | จังหวัด | สถาปนา | หมายเหตุ |
| --- | --- | --- | --- | --- | --- |
| 1 | โรงเรียนสตรีวิทยา | ส.ว. / SW | กรุงเทพมหานคร | 3 สิงหาคม พ.ศ. 2443; 124 ปีก่อน (2443-08-03) |  |
| 2 | โรงเรียนสตรีวิทยา ๒ ในพระราชูปถัมภ์ฯ | ส.ว.๒ / SW2 | กรุงเทพมหานคร | 7 ธันวาคม พ.ศ. 2516; 51 ปีก่อน (2516-12-07) |  |
| 3 | โรงเรียนนวมินทราชินูทิศ สตรีวิทยา พุทธมณฑล | นมร.ส.ว. / NMR.S.W | กรุงเทพมหานคร | 10 สิงหาคม พ.ศ. 2535; 32 ปีก่อน (2535-08-10) | เป็นที่รู้จักกันในนาม "โรงเรียนสตรีวิทยา 3" นอกจากนี้ยังเป็นสถานศึกษาในเครือข่ายโรงเรียนนวมินทราชินูทิศร่วมกับอีก 8 โรงเรียน |
| 4 | โรงเรียนนวมินทราชินูทิศ สตรีวิทยา ๒ | นมร.สว.๒ / NMR.S.W2 | กรุงเทพมหานคร | 10 สิงหาคม พ.ศ. 2535; 32 ปีก่อน (2535-08-10) | เป็นที่รู้จักกันในนาม "โรงเรียนสตรีวิทยา 4" เมื่อแรกตั้งใช้ชื่อว่า "โรงเรียนนวมินทราชินูทิศ สตรีวิทยา ๒ มีนบุรี" ก่อนจะเปลี่ยนมาใช้ชื่อปัจจุบัน นอกจากนี้ยังเป็นสถานศึกษาในเครือข่ายโรงเรียนนวมินทราชินูทิศร่วมกับอีก 8 โรงเรียน |
| – | โรงเรียนสตรีวิทยา ๒ มัธยมศึกษาตอนต้น |  | กรุงเทพมหานคร | พ.ศ. 2538 ถึง 1 ตุลาคม พ.ศ. 2544 | แยกออกมาจากโรงเรียนสตรีวิทยา ๒ ในพระราชูปถัมภ์ฯ เปิดสอนเฉพาะระดับมัธยมศึกษาตอนต้น ก่อนที่จะยุบรวมเข้ากับโรงเรียนสตรีวิทยา ๒ อีกครั้ง |
ฟรีเมียม

ดูเพิ่ม: แชร์แวร์
ในการทำธุรกิจแบบฟรีเมียม จะมีการเริ่มจากสิ่งที่ไม่เสียค่าใช้จ่ายก่อน
ฟรีเมียม (อังกฤษ: freemium) (เป็นหน่วยคำควบระหว่าง free กับ premium) เป็นกลยุทธ์การตั้งราคาสินค้าที่สินค้าหรือบริการ (ปกติจะเป็นพวกที่ให้บริการทางดิจิทัล เช่น ซอฟต์แวร์ สื่อ เกม หรือบริการทางเว็บ) นั้นให้บริการโดยไม่เสียค่าใช้จ่าย แต่จะต้องใช้เงิน (พรีเมียม) ในการซื้อฟังก์ชันสงวนไว้หรือสินค้าเสมือน
PC World รายงานว่าในเดือนมิถุนายนปี 2554 โปรแกรมป้องกันไวรัสที่ต้องจ่ายเงินแบบเดิมเริ่มที่จะเสียส่วนแบ่งทางการตลาดให้กับโปรแกรมป้องกันไวรัสแบบฟรีเมียม
ตั้งแต่ปี 2557 สตีม (ซอฟต์แวร์)เริ่มรับเกม early access มาไว้ในร้านมากขึ้น เกมจำนวนมากในกลุ่มนี้หาเงินแบบฟรีเมียม ทำให้เกิดข้อกังขาว่าเกมเหล่านี้มักจะมีปัญหาต้องจ่ายเงินเพื่อให้ชนะ หรือว่าเป็นเกมคุณภาพต่ำ ทำให้วาล์วคอร์ปอเรชันต้องออกกฎที่เข้มงวดขึ้น
อรหัน

สำหรับพระอริยสงฆ์ ดูที่ พระอรหันต์
ประติมากรรมอรหัน ผลงานของธงชัย ศรีสุขประเสริฐ
ประติมากรรมอรหันประดับพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
อรหัน (/ออ-ระ-หัน/) เป็นสัตว์ในป่าหิมพานต์ชนิดหนึ่ง มีรูปร่างตัวและปีกเป็นนก มีสองตีน แต่มีศีรษะเป็นมนุษย์หรือยักษ์ ลักษณะคล้ายกับกินรีแต่มีขนาดเล็กกว่า มักพบตามภาพจิตรกรรมฝาผนังต่าง ๆ  เช่น  จิตรกรรมฝาผนังที่อุโบสถวัดสุทัศนเทพวรารามราชวรมหาวิหาร หรือภาพลายรดน้ำตามตู้พระธรรม เป็นต้น
สมเด็จพระเจ้าบรมวงศ์เธอ กรมพระยาดำรงราชานุภาพ มีพระราชวินิจฉัยเรื่องอรหันนี้คงมีต้นเค้าจาก "เครูบ" จากวัฒนธรรมของตะวันตก ไว้ความว่า "รูปมนุษย์มีปีกที่เรียกกันว่าตัว ‘อรหัน’ นั้น… เคยสังเกตเห็นชอบเขียนในลวดลายและทำรูปภาพตัวเช่นนั้นมาตั้งแต่รัชกาลที่ 2 ก่อนนั้นขึ้นไปไม่เห็นทำคิดว่าสมัยนั้นเป็นสมัยชอบเปลี่ยนแปลงแผลงลวดลายไปต่าง ๆ และชอบเอาลายฝรั่งมาใช้ น่าจะมาแต่รูปเทวดาเด็ก ๆ ของฝรั่งที่เรียกว่า CHERUB ดอกกระมัง ใคร่จะเดาว่าได้ชื่อมาจากโปรตุเกส เรียกเสียงคล้าย ๆ กันว่า อรหันต์ จึงเลยกลายมาเป็นอรหัน"
รูปอรหันนี้ปรากฏเป็นรูปแกะสลักไม้ที่หอเขียนของวังสวนผักกาด เข้าใจว่าสร้างในรัชสมัยของสมเด็จพระนารายณ์มหาราช โดยรูปนั้นมีศีรษะเป็นแบบฝรั่ง และมีรูปปั้นอรหันที่หน้าบันพระอุโบสถวัดอินทรารามที่จังหวัดราชบุรีอีกแห่งหนึ่ง ซึ่งสร้างในรัชสมัยสมเด็จพระนารายณ์มหาราชเช่นกัน
ณรงค์ศักดิ์ โอสถธนากร

| ณรงค์ศักดิ์ โอสถธนากรม> ป.ช. , ม.ว.ม. |
| --- | --- |
ณรงค์ศักดิ์ โอสถธนากร ขณะกำลังให้สัมภาษณ์กับสื่อในปฏิบัติการค้นหาและกู้ภัยถ้ำหลวง

ผู้ว่าราชการจังหวัดปทุมธานี
ดำรงตำแหน่ง 1 ตุลาคม พ ศ. 2563 – 21 มิถุนายน พ.ศ. 2566 (2 ปี 263 วัน)
ก่อนหน้า: ชัยวัฒน์ ชื่นโกสุม
ถัดไป: ภาสกร บุญญลักษม์
 
ข้อมูลส่วนบุคคล
เกิด: 1 มิถุนายน พ.ศ. 2508 อำเภอแปลงยาว จังหวัดฉะเชิงเทรา ประเทศไทย
เสียชีวิต: 21 มิถุนายน พ.ศ. 2566 (58 ปี) โรงพยาบาลศิริราช กรุงเทพมหานคร ประเทศไทย
เชื้อชาติ: ไทย
คู่สมรส: จินจณา โอสถธนากร
บุตร: พรธีรา โอสถธนากร  สุธารีย์ โอสถธนากร
บุพการี: ประสาน โอสถธนากร (บิดา) นวลจันทร์ โอสถธนากร (มารดา)
ศิษย์เก่า: มหาวิทยาลัยโอไฮโอสเตต มหาวิทยาลัยสุโขทัยธรรมาธิราช คณะวิศวกรรมศาสตร์ มหาวิทยาลัยเกษตรศาสตร์ โรงเรียนบดินทรเดชา (สิงห์ สิงหเสนี) โรงเรียนเซนต์หลุยส์ ฉะเชิงเทรา
เป็นที่รู้จักจาก: ผู้อำนวยการสถานการณ์ช่วยเหลือในปฏิบัติการค้นหาและกู้ภัยถ้ำหลวง ขณะดำรงตำแหน่งผู้ว่าราชการจังหวัดเชียงราย
ยศที่ได้รับการแต่งตั้ง
รับใช้:  ไทย
สังกัด:  กองอาสารักษาดินแดน
ยศ:  นายกองเอก

ณรงค์ศักดิ์ โอสถธนากร (1 มิถุนายน พ.ศ. 2508 – 21 มิถุนายน พ.ศ. 2566) เป็นอดีตข้าราชการชาวไทย อดีตผู้ว่าราชการจังหวัดปทุมธานี​และผู้อำนวยการศูนย์จิตอาสา จังหวัดปทุมธานี เป็นอดีตผู้ว่าราชการจังหวัดลำปาง​ จังหวัดพะเยา​และจังหวัดเชียงราย เขามีชื่อเสียงจากการดำรงตำแหน่งผู้อำนวยการสถานการณ์ช่วยเหลือเด็กและผู้ช่วยผู้ฝึกสอนที่ติดถ้ำรวมทั้งสิ้น 13 คน ในปฏิบัติการค้นหาและกู้ภัยถ้ำหลวง ระหว่างวันที่ 23 มิถุนายน พ.ศ. 2561 – 10 กรกฎาคม พ.ศ. 2561 และเป็นหนึ่งในคณะกรรมการศูนย์บูรณาการแก้ไขสถานการณ์โควิด – 19 ในพื้นที่กรุงเทพมหานครและปริมณฑล
ประวัติ > ชีวิตในวัยเด็กและการศึกษา

นายณรงค์ศักดิ์ โอสถธนากร เกิดเมื่อวันที่ 1 มิถุนายน พ.ศ. 2508 ที่อำเภอแปลงยาว จังหวัดฉะเชิงเทรา เป็นบุตรใน 4 คนของประสานและนวลจันทร์ โอสถธนากร บิดาของณรงค์ศักดิ์เป็นอดีตทหารเสนารักษ์ประจำค่ายจักรพงษ์ จังหวัดปราจีนบุรีก่อนจะเปลี่ยนมาเปิดร้านขายยาบริเวณถนนลาดพร้าว กรุงเทพมหานคร โดยประสานได้ดำเนินการเลี้ยงบุตรรวมถึงณรงค์ศักดิ์แบบทหารเพื่อให้มีระเบียบวินัย ซึ่งณรงค์ศักดิ์ได้เปิดเผยว่าบิดาของเขานั้นดุและเป็นเผด็จการมาก
นายณรงค์ศักดิ์จบการศึกษาชั้นประถมศึกษาปีที่ 3  จากโรงเรียนเซนต์หลุยส์ ฉะเชิงเทรา และชั้นมัธยมศึกษาปีที่ 5 จากโรงเรียนบดินทรเดชา (สิงห์ สิงหเสนี) กรุงเทพมหานคร และสำเร็จการศึกษาในระดับปริญญาตรีในสาขาวิชาวิศวกรรมโยธาจากมหาวิทยาลัยเกษตรศาสตร์ในปี พ.ศ. 2528 ปริญญาโทในสาขาวิชาภูมิมาตรศาสตร์และการสำรวจ (Geodetic Science and Surveying) จากมหาวิทยาลัยโอไฮโอสเตต สหรัฐในปี พ.ศ. 2531
นายณรงค์ศักดิ์ยังสำเร็จการศึกษาในสาขาอื่น ๆ จากมหาวิทยาลัยสุโขทัยธรรมาธิราชโดยได้รับประกาศนียบัตรกฎหมายการที่ดินและทรัพย์สินในปี พ.ศ. 2535 ปริญญาตรีในสาขาวิชานิติศาสตร์ในปี พ.ศ. 2536 เทคโนโลยีสารสนเทศธุรกิจในปี พ.ศ. 2545 และรัฐประศาสนศาสตร์ในปี พ.ศ. 2556
ประวัติ > การทำงาน

นายณรงค์ศักดิ์ เข้ารับราชการในสังกัดกระทรวงมหาดไทย โดยเคยดำรงตำแหน่งเป็นผู้อำนวยการศูนย์ข้อมูลแผนที่ ผู้อำนวยการสำนักเทคโนโลยีทำแผนที่ และที่ปรึกษาด้านวิศวกรรมสำรวจของกรมที่ดิน ณรงค์ศักดิ์ยังเป็นประธาน กรรมการและผู้ทรงคุณวุฒิในหลายหน่วยงานของรัฐ เช่น สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) คณะกรรมการป้องกันและปราบปรามการทุจริตแห่งชาติ คณะกรรมการการเลือกตั้ง เป็นต้น
นายณรงค์ศักดิ์ได้รับการแต่งตั้งเป็นผู้ตรวจราชการกระทรวง สำนักงานปลัดกระทรวงมหาดไทยในปี พ.ศ. 2559 ก่อนที่จะได้รับการแต่งตั้งเป็นผู้ว่าราชการจังหวัดเชียงรายในปี พ.ศ. 2560ซึ่งเป็นเมืองหลักในภาคเหนือและเป็นพื้นที่ใหญ่เกรดเอ ในแวดวงนักปกครอง และได้ชื่อว่า "ผู้ว่าฯ หมูป่า" เพราะแผนปฏิบัติการกู้ภัยถ้ำหลวง เมื่อปี 2561 ในนามแม่ทัพใหญ่ ผู้นำทัพช่วยเหลือ 13 ชีวิตทีมฟุตบอล "หมูป่าอะคาเดมี" ได้มาพร้อมกับการยอมรับว่าเป็นนักปฏิบัติตัวจริง และย้ายเป็นผู้ว่าราชการจังหวัดพะเยาในปี พ.ศ. 2561ก่อนจะสร้างผลงานเด่นชัดเรื่องการแก้ปัญหาหมอกควัน หรือฝุ่นละอองขนาดเล็กไม่เกิน 2.5 ไมครอน (PM 2.5) ผู้ว่าราชการจังหวัดลำปางในปี พ.ศ. 2562 ก็สร้างผลงานเด่น เพราะ "คิว" หมอพร้อมของลำปาง มีประชาชนลงชื่อมากเป็นอันดับ 1 ของประเทศ ควบคู่กับการประกาศโครงการ “รับคนลำปางกลับบ้าน” เป็นจังหวัดแรกของประเทศด้วย ต่อมาได้รับแต่งตั้งเป็นผู้ว่าราชการจังหวัดปทุมธานีในปี พ.ศ. 2564
ประวัติ > เสียชีวิต

นายณรงศักดิ์ โอสถธนากร ถึงแก่อนิจกรรมอย่างสงบ ที่โรงพยาบาลศิริราช  แขวงศิริราช เขตบางกอกน้อย กรุงเทพมหานคร เมื่อวันที่ 21 มิถุนายน พ.ศ. 2566 ภายหลังเข้ารักษาอาการป่วยโรคมะเร็ง สิริอายุ 58 ปีพระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานน้ำหลวงอาบศพ เครื่องเกียรติยศประกอบศพ พวงมาลาหลวง และพระพิธีธรรมสวดพระอภิธรรมศพ นายณรงศักดิ์ โอสถธนากร อดีตผู้ว่าราชการจังหวัดปทุมธานี ณ ศาลาพ่วงจินดา วัดพระศรีมหาธาตุวรมหาวิหาร แขวงอนุสาวรีย์ เขตบางเขน กรุงเทพมหานคร
ในการนี้ พระบาทสมเด็จพระเจ้าอยู่หัว ทรงพระกรุณาโปรดเกล้าฯ พลอากาศโท ภักดี แสง-ชูโต ผู้ช่วยราชเลขานุการในพระองค์ พระบาทสมเด็จพระเจ้าอยู่หัว เป็นผู้อัญเชิญพวงมาลาหลวง สมเด็จเจ้าฟ้าฯ กรมพระศรีสวางควัฒน วรขัตติยราชนารี โปรดให้ คุณหญิงจรัสศรี ทีปิรัช รองประธานสถาบันวิจัยจุฬาภรณ์ เป็นผู้อัญเชิญพวงมาลาพระราชทานส่วนพระองค์
ผู้เข้าร่วมประกอบพิธี อาทิ พลเอก ประวิตร วงษ์สุวรรณ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก ประยุทธ์ จันทร์โอชา นายกรัฐมนตรี รองศาสตราจารย์นราพร จันทร์โอชา พลเอก ชัยชาญ ช้างมงคล เป็นประธานในพิธี โดยมี นายสุทธิพงษ์ จุลเจริญ ปลัดกระทรวงมหาดไทย  พลเรือโท อาภากร อยู่คงแก้ว ผู้บัญชาการทัพเรือภาคที่ 3 นายฉัตรชัย พรหมเลิศ ประธานคณะกรรมการป้องกันและปราบปรามการฟอกเงิน รองศาสตราจารย์ชัชชาติ สิทธิพันธุ์ ผู้ว่าราชการกรุงเทพมหานคร พลตำรวจโท คำรณวิทย์ ธูปกระจ่าง นายกองค์การบริหารส่วนจังหวัดปทุมธานี สิทธิชัย สวัสดิ์แสน และ อดิเทพ กมลเวชช์ รองผู้ว่าราชการจังหวัดปทุมธานี มีพิธีพระราชทานเพลิงศพ ในวันที่ 29 มิถุนายน พ.ศ. 2566 เวลา 16.00 น. ณ ฌาปนสถานกองทัพอากาศ เมรุ 2 วัดพระศรีมหาธาตุวรมหาวิหาร แขวงอนุสาวรีย์ เขตบางเขน กรุงเทพมหานคร
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เหรียญจักรพรรดิมาลา (ร.จ.พ.)
ประเทศไทยใน พ.ศ. 2464

เหตุการณ์ที่เกิดขึ้นใน พ.ศ. 2464 (ค.ศ. 1921) ในประเทศไทย เป็นปีที่ 140 แห่งกรุงรัตนโกสินทร์ และเป็นปีที่ 12 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2463 (1 มกราคม - 31 มีนาคม) และ 2464 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระรามาธิบดีที่ ๖
อธิบดีศาลฎีกา: พระยากฤติกานุกรณกิจ
นครเชียงใหม่: เจ้าแก้วนวรัฐ
นครลำปาง: เจ้าบุญวาทย์วงษ์มานิต
นครลำพูน: เจ้าจักรคำขจรศักดิ์
เหตุการณ์ > กันยายน

17 กันยายน - เปิดเดินรถไฟจากสถานี ตันหยงมาส ไป สุไหงโกลก